Game (butikk)

GAME Stores Group Norway NUF (også kalt Game, eller stilisert som GAME) var en konseptbutikk som spesialiserte seg på salg og kjøp av nye og brukte videospill. Kjeden er fortsatt operativ i England, drifted av konsernet Rhino Group.

Historikk
Kjeden har sin opprinelse i England, og var en sammenslåing av Rhino Group, Electronics Boutique og en rekke småbutikker i Frankrike og Spania. I 2002 ble alle butikker rebranded til GAME og konsernet skiftet navn til The Game Group plc (senere Game Digital plc). Selskapet ekspanderte senere til andre land, deriblant Sverige, Norge, Danmark og Australia.

Game i Norge ble opprettet i 2006, og kom seg inn på det norske markedet ved å kjøpe opp TV-spill Spesialisten Spider-Man. Alle butikkene i Spider-Man-kjeden endret navn til Game, og en helt ny butikk ble åpnet på Sandvika Storsenter. I løpet av tiden i Norge åpnet Game butikker i blant annet Oslo, Sandvika, Stavanger, Skien, Buskerud, Trondheim, Molde, Ålesund, Bergen, Kristiansand og Tromsø.

Etter at Game Digital plc begynte å oppleve finansielle problemer i 2012, som endte med nedleggelse av nesten halvparten av de britiske butikkene, valgte de å selge den nordiske avdelingen av selskapet til Nordic Games Group.

Nordic Games valgte, etter å ha drevet de nordiske butikkene i tre år, å legge ned alle butikker i Norge og Sverige i april 2015. Game Stores Group ble begjært konkurs i juni 2015.

 Virksomhet 
Game spesialiserte seg på å selge brukte og nye videospill, samt konsoller og spilleffekter. Etter oppkjøpet av Nordic Games begynte også butikkene å selge godteri, brus, LEGO, brettspill, importspill og retrospill. De hadde også et fordelskort som ga kunder muligheten til å samle opp poeng på alle kjøp. De solgte også en forsikring på alle konsoller kalt «GAMECare» og en beskyttelse på spill-CD-er ved navnet «DiscCare». Kjeden hadde også en nettbutikk frem til 2012.

Nordic Games, som utvikler og utgiver av spill, solgte også sine egne spill i butikken, samt en billigspillserie ved navnet «Game outlet».

 Priser og nominasjoner 
Under Gullstikka 2014 vant Game-butikken på Sandvika Storsenter pris for «Årets spillbutikk».

 Referanser 

 Eksterne lenker 
 THQ Nordic
 Game Digital plc

Kategori:Norske detaljistselskaper
Kategori:Selskaper etablert i 2006
Kategori:Selskaper opphørt i 2015
Kategori:Norske nettsteder
Kategori:Nettbutikker
Kategori:Butikker
Kategori:Norske dataspillselskaper
Kategori:Golden Joystick Awards-vinnere